**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Двадесете посебне сједнице Народне скупштине Републике Српске**

**одржане 30. јула 2021. године**

Двадесета посебна сједница Народне скупштине Републике Српске одржана је 30. јула 2021. године у Бањој Луци.

Предсједник Народне скупштине Републике Српске Недељко Чубриловић (у даљем тексту: предсједник) отворио је Двадесету посебну сједницу и констатовао да постоји кворум за рад, те да су одсуство са сједнице најавили народни посланици: Радован Вуковић, Бранко Бутулија, Дарко Бабаљ, Перица Бундало, Раденко Чупић, Будимир Балабан, Крсто Јандрић и Гордана Тешановић.

Предсједник је нагласио да се и на овој сједници ради уз препоруке Института за јавно здравство Републике Српске.

Сходно Закључку Колегијума, а на основу члана 252 став 2 Пословника Народне скупштине Републике Српске („Службени гласник Републике Српске“, број 66/20) предсједник је дао на изјашњење приједлог да ова сједница буде затворена за јавност, и исти је усвојен са ***шездесет два гласа ''за'', три ''против'' и једним ''уздржаним''***.

На почетку сједнице предсједник је обавијестио присутне да ће се радити док се не исцрпи дневни ред Двадесете посебне сједнице Народне скупштине Републике Српске, а да ће ***дан за гласање***бити по окончању расправе о предложеним тачкама дневног реда.

Сједница је заказана на захтјев клубова посланика СНСД, СДС, ПДП, ДЕМОС, СП, ДНС, УС, СПС, НПС и Посланичке групе НДП, који су и предложили дневни ред у складу са чланом 170 став 1 и члана 171 Пословника Народне скупштине Републике Српске.

На основу члана 127 став 8 Пословника Народне скупштине Републике Српске Закључак са сједнице Колегијума да се споји расправа о предложеним тачкама ***усвојен је са шездесет шест гласова ''за'', три ''против'' и ниједним ''уздржаним''***, с тим да уводно излагање буде појединачно као и изјашњавање о тачкама дневног реда.

Такође, предсједник је обавијестио присутне да је Закључак Колегијума да у расправи о дневном реду на овој сједници могу да учествују предсједници политичких странака, и то у једном трајању до 10 минута и до два представника сваког од клубова.

Посланици Народне скупштине Републике Српске су усвојили су

**ДНЕВНИ РЕД**

1. **Приједлог закона о непримјењивању одлуке високог представника којом се доноси Закон о допуни Kривичног закона Босне и Херцеговине – по хитном поступку – на приједлог клубова посланика СНСД, СДС, ПДП, ДЕМОС, СП, ДНС, УС, СПС, НПС и Посланичке групе НДП;**
2. **Приједлог закона о допуни Kривичног законика Републике Српске – по хитном поступку - на приједлог клубова посланика СНСД, СДС, ПДП, ДЕМОС, СП, ДНС, УС, СПС, НПС и Посланичке групе НДП;**

**са *67 гласова ''за'', три ''против'' и ниједним ''уздржаним''.***

Након тога прешло се на обједињену расправу о тачкама дневног реда.

**Ад – 1:**  **Приједлог закона о непримјењивању одлуке високог представника којом се доноси Закон о допуни Kривичног закона Босне и Херцеговине – по хитном поступку – на приједлог клубова посланика СНСД, СДС, ПДП, ДЕМОС, СП, ДНС, УС, СПС, НПС и Посланичке групе НДП**

**2. Приједлог закона о допуни Kривичног законика Републике Српске – по хитном поступку - на приједлог клубова посланика СНСД, СДС, ПДП, ДЕМОС, СП, ДНС, УС, СПС, НПС и Посланичке групе НДП**

У име предлагача испред свих клубова уводно излагање о 1. тачки поднио је Милан Петковић, потпредсједник Народне скупштине Републике Српске, а о 2. тачки Иванка Марковић, народни посланик.

Закључак Колегијума да у расправи о дневном реду на овој сједници могу да учествују предсједници политичких странака, и то у једном трајању до 10 минута, те су се исти обратили сљедећим редослиједом:

* Милорад Додик – СНСД,
* Мирко Шаровић – СДС,
* Бранислав Бореновић – ПДП,
* Петар Ђокић – СП,
* Ненад Стевандић – Уједињена Српска и
* Драган Чавић – НДП.

По Пословнику народним посланицима су се обратили: Жељка Цвијановић, предсједник Републике Српске и Радован Вишковић, предсједник Владе Републике Српске.

У посланичкој расправи учествовали су, по члану 132 Пословника, предсједници или посланици у име клуба посланика: Јелена Тривић, Споменка Стевановић, Иванка Марковић, Игор Жунић, Бегија Смајић, Далибор Стевић, Игор Црнадак, Костадин Васић, Сенад Братић, Душко Ивић, Душица Шолаја, Дарко Бањац и Небојша Вукановић.

Предлагачи Приједлога закона о непримјењивању Одлуке високог представника којом се доноси Закон о допуни Кривичног закона БиХ уложили су амандман.

Закључена је расправа о овим тачкама дневног реда, а завршну ријеч о 1, тачки поднио је Милан Петковић, потпредсједник Народне скукпштине Републике Српске, док о 2. тачки дневног реда није било завршне ријечи.

Након завршетка расправе о тачкама дневног реда Двадесете посебне сједнице прешло се у ***дан за гласање****.*

*У* ***дану за гласање***,30. јула 2021. године*,* своје одсуство најавили су сљедећи народни посланици: Радован Вуковић, Бранко Бутулија, Дарко Бабаљ, Перица Бундало, Раденко Чупић, Будимир Балабан, Крсто Јандрић, Гордана Тешановић, Милан Радовић и Андреа Дорић.

Посланици су се изјаснили о тачкама дневног реда:

**Ад – 1:**  **Приједлог закона о непримјењивању Одлуке високог представника којом се доноси Закон о допуни Kривичног закона Босне и Херцеговине – по хитном поступку – на приједлог клубова посланика СНСД, СДС, ПДП, ДЕМОС, СП, ДНС, УС, СПС, НПС и Посланичке групе НДП**

Амандман предлагача Приједлога закона о непримјењивању Одлуке високог представника којом се доноси Закон о допуни Кривичног закона Босне и Херцеговине постао је саставни дио закона.

Посланици ***су усвојили*** Одлуку о пријевременом ступању на снагу Закона о непримјењивању Одлуке високог представника којом се доноси Закон о допуни Кривичног закона Босне и Херцеговине ***са седамдесет гласова ''за'', три ''против'' и ниједним ''уздржаним''.***

Закон о непримјењивању Одлуке високог представника којом се доноси Закон о допуни Kривичног закона Босне и Херцеговине ***усвојен је са шездесет девет гласова ''за'', три ''против'' и ниједним ''уздржаним''.***

**Ад – 2: Приједлог закона о допуни Kривичног законика Републике Српске – по хитном поступку - на приједлог клубова посланика СНСД, СДС, ПДП, ДЕМОС, СП, ДНС, УС, СПС, НПС и Посланичке групе НДП**

Посланици ***су усвојили*** Одлуку о пријевременом ступању на снагу Закона о допуни Кривичног законика Републике Српске ***са седамдесет гласова ''за'', три ''против'' и ниједним ''уздржаним''.***

Закон о допуни Кривичног законика Републике Српске ***усвојен је са седамдесет гласова ''за'', три ''против'' и ниједним ''уздржаним''.***

Закључак клубова посланика СНСД, СДС, ПДП, ДЕМОС, СП, ДНС, УС, СПС, НПС и Посланичке групе НДП, којим се подржавају усаглашени закључци предсједника политичких странака, са састанка одржаног 26. јула 2021. године, ***усвојен је са седамдесет гласова ''за'', три ''против'' и ниједним ''уздржаним''.***

Предсједник је закључио Двадесету посебну сједницу Народне скупштине Републике Српске.

У складу са чланом 174 став 10 Пословника саставни дио овог записника је стенограм од 92 странице, тонски и видео-запис Двадесете посебне сједнице Народне скупштине Републике Српске.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Небојша Згоњанин Недељко Чубриловић***